Vf erde nie kein man geſach ſo tǒgēliche kloſen
Vf erde nie kein man geſach ſo tǒgēliche kloſen·
ſo wibeſ herze in dē dú mīne lûſſet ane koſen·
ſi kan mit ir loſen· geberde ir frúnt beſchachē wol·
ahý wie ſelekliche der mit froͤidē wirt gerichet·
der ſi vil reinen winkeldúpē vahet vn̄ erſlichet·
dú der ſtraſſe entwichet· dur lage in gar ein enges hol·
vf den ſi den rǒp mv̊s lan den ſi v̾boꝛgēlichē hilt·
ſwas ſi ir frúndē abe geſtilt· dc ſi zeloche tvket·
dc wirt her wider vs vō in gehelſet vn̄ gedꝛuket·
ſi giltet kvſ mit kvſſe dem ſi tǒgen hat gezuket·
ſwa ſich lieb geſmvket· zv̊ liebe als es vō rehte ſol·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse